 COORDONATE ALE EDUCAŢIEI MORAL CIVICE ÎN ÎNVĂŢĂMÂNTUL PREŞCOLAR 1 Definirea conceptului Specificul educaţiei moral civice este determinat, pe de o parte, de particularităţile moralei ca fenomen social, care-i conferă conţinutul, iar, pe de altă parte, de condiţiile sociopsihologice ce sunt implicate în realizarea ei Raportarea la societate şi raportarea la subiect, iată cele două cadre de referinţă indispensabile fundamentării pedagogice a educaţiei morale Morala, ca fenomen social, reflectă relaţiile ce se stabilesc între oameni, în ipostaza lor de subiecţi reali ce se află în interacţiune, într-un context social delimitat în spaţiu şi timp Ea ne apare ca o formă a conştiinţei sociale Natural că nu tot ceea ce ţine de raporturile sociale în profunzimea lor reprezintă obiect al moralei Este vorba doar de acele relaţii care anterior au fost asimilate de conştiinţa socială şi se referă la interacţiunea dintre oameni, ca subiecţi reali Caracterul normativ al moralei se impune sub forma unor modele ideale de comportare ce acţionează din exterior asupra oamenilor, în vederea adoptării şi realizării unor relaţii ce se înscriu în perimetrul idealului moral promulgat de societate Morala reflectă deci, atât manifestări ale relaţiilor concrete dintre oameni, manifestate prin comportament, precum şi sensul lor ideal, respectiv cum ar trebui să se realizeze aceste relaţii ,,Morala reflectă întotdeauna acea latură a acţiunii umane în care se întruchipează relaţiile omului faţă de alţi oameni şi faţă de sine însuşi, în care se rezolvă contradicţiile dintre oameni, dintre om şi societate” (T Huszar) Conţinutul moralei sociale se concretizează în idealul moral, valorile, normele şi regulile morale Idealul moral este o prefigurare a sensului general al comportamentului în funcţie de imperativele sociale Valorile morale reflectă anumite cerinţe, exigenţe generale ce se impun comportamentului uman în virtutea idealului moral, iar normele şi regulile morale sunt considerate ca fiind modele sau prototipuri de comportare morală elaborate de societate şi aplicabile unei situaţii date Acestea din urmă se pot exprima sub formă de interdicţii sau permisiuni Viitorii cetăţeni ai unei Europe unite se vor deosebi de alte generaţii , motiv pentru care finalitatea actului învăţării va fi oarecum diferită: un cetăţean capabil să se adapteze cu uşurinţă noului, tolerant, iubitor de oameni, de natură, pragmatic şi capabil să convieţuiască în bune condiţii alături de alte persoane care nu îi semănă întru totul (religie, rasă, cultură etc ) Cetăţenia înseamnă în acelaşi timp un statut şi un rol Ca statut juridic şi politic, cetăţenia reprezintă ansamblul de drepturi şi libertăţi pe care statul le acordă cetăţenilor săi, un echilibru între drepturi şi îndatoriri, un contract civic între stat şi individ - ca subiect al dreptului, norme legale care definesc apartenenţa la un organism politic, loialitatea cetăţeanului faţă de statul care îl protejează şi îi acordă drepturi civice, asigurarea accesului la viaţa publică şi participarea civică Ideea educaţiei moral civice a apărut în mintea adulţilor atunci când aceştia au simţit nevoia să transmită urmaşilor experienţa dobândită, cu scopul de a-i forma pentru viaţă, ca buni cetăţeni 2 Grădiniţa – cadru favorabil de educare moral-civică Esenţa educaţiei morale constă în crearea unui cadru adecvat interiorizării componentelor moralei sociale în structura personalităţii morale a copilului, elaborarea şi stabilizarea pe această bază a profilului moral al acestuia în concordanţă cu imperativele societăţii moderne În acest sens, scopul fundamental al educaţiei morale constă în formarea individului ca subiect moral, care gândeşte şi acţionează în spiritul cerinţelor şi exigenţelor moralei sociale, al idealului, al valorilor, normelor şi regulilor pe care aceasta le incumbă Istoria educaţiei, în aria geografică europeană începe cu Orfeu, eroul care a fost un educator original, izbutind prin farmecul cântecelor sale să înduioşeze inimile oamenilor Aceasta este însă numai o legendă Primele şcoli au avut ca scop educativ pregătirea copiilor pentru a deveni buni cetăţeni, pentru conducerea statului şi buni militari, pentru apărarea lui Pentru ca aceste cunoştinţe să se transforme în conduite, se impune cu necesitate ca acestea să fie însoţite de anumite trăiri afective, ca suport energetic, componenta cognitivă şi cea afectivă fiind indispensabile în formarea conştiinţei morale, dar nu şi suficiente Formarea conştiinţei morale este un proces lung şi anevoios, iar transformarea acestuia în conduită presupune corelarea tuturor componentelor sale fundamentale: obiective, conţinut, metode, mijloace, forme de organizare, metode de evaluare Îmbinarea tuturor acestora într-un sistem, desprinderea elementelor de bază, unitatea aspectului teoretic cu cel practic şi fundamentarea actului educaţional pe principii ştiinţifice reprezintă baza unei educaţii morale corespunzătoare Principalele forme prin care se realizează sarcinile educaţiei morale sunt: procesul de învăţământ, jocul şi activităţile extradidactice Grădiniţa de copii este instituţia de învăţământ căreia îi revine rolul decisiv în educarea şi instruirea copiilor preşcolari Ea se străduieşte să creeze condiţiile necesare unei dezvoltări normale pe toate planurile (dezvoltare fizică, intelectuală, socială şi a personalităţii) Copilul îşi dezvoltă aptitudinile sale în raport cu mediul în care trăieşte, aşa încât primele noţiuni educative le primeşte în familie, apoi în colectivitate preşcolară, pentru ca şcoala să consolideze şi să adauge, printr-un amplu sistem educativ o educaţie desăvârşită Există, desigur, reguli generale de educaţie, care trebuie respectate în toate cazurile, deoarece copilul reprezintă o individualitate ce trebuie educat în conformitate cu particularităţile sale psihice Educaţia îi favorizează o adaptare mai uşoară la mediul social Întregul proces educativ trebuie condus cu grijă, cu afecţiune pentru copil şi în concordanţă cu etapa de dezvoltare în care se află el, fără a-i depăşi capacitatea de înţelegere Vârsta preşcolară, atât de importantă pentru dezvoltarea personalităţii, solicită din partea educatorilor înţelegere şi tact Grădiniţa reprezintă pentru mulţi copilaşi posibilitatea de a socializa, de a-şi dezvolta personalitatea şi creativitatea, de a face faţă următoarei etape din viaţa lor şcolară La grădiniţă, copiii deprind normele de conduită civilizată, abilitatea de a îndeplini diferite sarcini, de a respecta anumite reguli de comportare în grup şi astfel sunt ajutaţi să colaboreze mai bine cu cei din jur şi să aibă iniţiativă Celor mici li se îmbogăţeşte vocabularul, li se dezvoltă gândirea, puterea de concentrare, memoria, dorinţa de cunoaştere şi atenţia Comunică mai mult şi nu în cele din urmă, îşi dezvoltă aptitudinile fizice, psihice, artistice Copiii din grădiniţă sunt provocaţi prin intermediul jocului să participe la diferite activităţi din domenii diferite: pictură, sculptură, matematică, dezvoltarea limbajului, să facă mici experimente în domeniul ştiinţei 3 Rolul educatoarei în formarea trăsăturilor de caracter ale preşcolarilor Primele zile pot provoca haos în sufletul celui mic, deoarece brusc sau aproape brusc va descoperi faptul că nu va mai sta cu mama toată ziua, că nu el este “centrul universului” şi că trebuie să asculte de cineva străin, să suporte încă 20 sau 30 de copii educaţi mai mult sau mai puţin până în acest moment, că trebuie să împartă jucăriile cu ceilalţi şi că nu i se vor îndeplini nicidecum toate poftele De aceea, nu putem lăsa copilul să se orienteze singur în multitudinea de fapte şi atitudini ce se manifestă în jurul său, ci este necesar să organizăm o ambianţă pozitivă Modificarea deprinderilor este o muncă anevoioasă, de durată şi îi marchează pe cei mai mulţi copii, atât de strâns legaţi de mamă la vârsta aceasta De aceea, părinţii trebuie să le facă trecerea mai lină şi mai pe înţelesul copilului Mulţi părinţi renunţă, dar de această etapă se vor lovi şi anul următor sau peste doi ani, şi cu cât copilaşul creşte cu atât îi vor schimba mai greu obiceiurile Copilul trebuie încurajat cu multă răbdare şi înţelegere, cu fermitate totodată, dar mai ales cu infinită dragoste Trebuie lăudat când reuşeşte să se descurce singur, când îşi respectă programul sau deprinderile sănătoase, şi trebuie să i se explice de ce este trimis la grădiniţă Copiii nu trebuie minţiţi sau ameninţaţi cu grădiniţa, nu trebuie să li se spună “ei, lasă că la grădiniţă o să vezi tu ce înseamnă să asculţi!” pentru că vor avea reticenţă numai la auzul cuvântului “grădiniţă” În acelaşi timp, relaţia cu “doamna” are un impact decisiv asupra copilului Educatoarea este cel mai important actor de pe scena vieţii preşcolarului Personalitatea acesteia, atitudinile, modul de a gândi şi de a acţiona influenţează hotărâtor atmosfera şi mediul în care se formează copilul Să ne imaginăm aşadar o persoană prietenoasă, înţelegătoare, calmă, cu o fire deschisă, veselă, cu simţul umorului, iubindu-şi profesia şi lumea atât de imprevizibilă a copilăriei O persoană echilibrată, capabilă să-şi evalueze cu obiectivitate posibilităţile şi capacităţile, aptă să comunice eficient cu copiii, în aşa fel încât aceştia să-şi însuşească cu uşurinţă cunoştinţele, priceperile şi deprinderile fireşti vârstei lor Continuând procesul de socializare început în familie, grădiniţa oferă preşcolarului cadrul de valorificare a potenţialului psiho–social La intrarea în grădiniţă , copilul se află în perioada celor mai bogate acumulări cantitative şi calitative În această instituţie educatoarea îndrumă copiii să diferenţieze binele de rău, ceea ce este permis de ceea ce nu este permis Făcând saltul de la mediul familial la cel instituţionalizat, copilul este orientat spre ceea ce trebuie să facă şi să devină într-un context social, relaţional Se adaugă treptat conturarea sentimentului de apartenenţă la acest spaţiu geografic, familiarizarea cu fapte şi evenimente deosebite din istoria poporului român Necesitatea de a începe educarea cât mai de timpuriu este justificată şi de faptul că la vârsta preşcolară se formează cu cea mai mare uşurinţă automatismele ce stau la baza deprinderilor de comportare Printr-o muncă educativă constantă şi susţinută, aceste componente se transformă treptat în trăsături relativ stabile ale personalităţii sale De pildă, deprinderea de a mulţumi ori de câte ori primeşte ceva, cea de a saluta, de a asculta pe ceilalţi când vorbesc, fără a-i întrerupe, sau de a îndeplini cerinţele adultilor fără comentarii inutile, au ca şi consecinţă apariţia unei atitudini constante de politeţe şi respect faţă de cei din jur Educarea caracterului copiilor preşcolari presupune realizarea a trei sarcini fundamentale, care trebuie să constituie pentru educatoare puncte de plecare pentru întreaga muncă educativă Aceste sarcini sunt: educarea trăsăturilor pozitive de caracter (dragostea pentru adevăr, sinceritatea, cinstea, curajul, modestia, optimismul şi încrederea în forţele proprii, sociabilitatea, independenţa, spiritul critic şi autocritic, generozitatea, blândeţea, politeţea, respectul, bunul simţ, ordinea, disciplina, devotamentul, recunoştinţa, punctualitatea, conştiinciozitatea, discreţia, umanismul, delicateţea, principialitatea, colectivismul, prietenia, hărnicia, sentimentul datoriei, al mândriei patriotice, puritatea morală etc ); educarea însuşirilor voliţionale şi înlăturarea defectelor de voinţă şi de caracter, lupta împotriva lor Cele negative, ce trebuie frânate prin activităţile de educaţie moral civică ar fi: pasivitatea, lenea, egoismul, îngâmfarea, lăudăroşenia, invidia, imprudenţa, linguşirea, neglijenţa, necinstea, hoţia, înşelăciunea, făţărnicia, viclenia, indiscreţia, obrăznicia, dispreţul, insultarea, dezordinea, ura, răutatea, nerecunoştinţa, neascultarea, tergiversarea, timiditatea, delăsarea etc Trăsăturile manifestate de copii nu au stabilitate Prin intermediul muncii educative, cele pozitive pot fi accentuate, iar cele negative diminuate şi treptat, înlăturate Educaţia pentru om şi societate se desfăşoară în cadrul unui proces interdisciplinar zilnic cuprinzând forme de organizare multiple Activitatea educaţională în grădiniţă se desfăşoară sub cele trei forme de organizare : jocuri şi activităţi didactice alese, activităţi de dezvoltare personală şi activităţi pe domenii experienţiale cuprinzând toate domeniile de activitate În cadrul activităţilor de observare: „Copilul”, „Familia mea”, „Obiecte de uz personal” etc copiii îşi însuşesc şi consolidează cunoştinţe şi deprinderi sociale Lecturile după imagini : „De ziua bunicii”, „Camera copilului”, ,,Împreună cu familia” etc constituie o bună ocazie pentru copii de a-şi aprofunda manifestările afective faţă de colegi, prieteni, adulţi, sesizând legătura între membrii familiei şi relaţiile ce se stabilesc între aceştia Memorizările : „Doi fraţi cuminţi”, „Fapte bune”, „Acasă” etc aprofundează nivelul cunoaşterii relaţiilor interumane generând atitudini pozitive faţă de familie Poveştile, povestirile create: „ Prietenul meu ”, „ Scrisoare de la mare”, „ Nuieluşa de alun ” etc contribuie la precizarea locului în familie, grădiniţă, în grupurile de copii, înţelegând sarcinile şi drepturile pe care la au Jocurile didactice : „Te rog să–mi dai !”, „Ce lipseşte de la masă ?”, „Când , cum şi cui oferim flori” ş a consolidează deprinderile sociale , dezvoltă comportamente adecvate diverselor situaţii de interacţiune socială , punându-l pe copil să interacţioneze respectând regulile grupului Jocurile şi activităţile pe arii de stimulare, cât şi cele din cadrul activităţilor de dezvoltare personală consolidează cunoştinţele, deprinderile de autonomie personală în activităţi zilnice ca: spălat, îmbrăcat, servit masa, deprinderea de a fi ordonat, civilizat Jocurile de rol: „ De-a familia ”, „ În vizită ”; „ De-a pietonii ” ş a au consolidat normele de comportare, colectivul de copii marcând pozitiv personalitatea fiecăruia Copiii de astăzi sunt cetăţenii societăţii informatice Ei trebuie să gândească şi să acţioneze în alt fel decât au făcut-o părinţii lor Această schimbare este mai mult decât o schimbare de tip mecanic a sistemului de referinţă Dacă o comparăm cu trecerea de la gândirea geocentrică la cea heliocentrică, realizăm numai parţial dimensiunea schimbării la care suntem martori O mai bună estimare a situaţiei are în vedere transformarea calitativă a societăţii omeneşti În termeni filozofici ea presupune că nu mai acordăm materiei rolul esenţial în univers Acest loc privilegiat este acum ocupat de informaţie Se consideră că există o vârstă de aur a copilăriei plasată undeva între 4 şi 5 ani, caracterizată prin capacitatea maximă de dezvoltare a creierului Singura soluţie pe care societatea actuală o poate oferi viitorilor adulţi este un învăţământ preşcolar corespunzător în acest scop Nu va mai dura mult şi vom constata fie o ridicare a grădiniţelor la nivelul universităţilor, fie o deschidere a universităţilor pentru preşcolari Vom avea atunci parte de grădiniţe asemănătoare cu cele din Occident Activităţile liber creative permit preşcolarilor să aducă în jocurile lor realitatea , mediul de viaţă Prin implicarea educatoarei în jocurile copiilor aceasta îi poate pune în faţa unei situaţii problemă (joc de rol “În vacanţă”- problematizarea : copilul de lângă camera ta este de culoare, cum reacţionezi ? ) Tot în cadrul activităţilor liber creative desfăşurate le alegerea copiilor , preşcolarii îşi exersează toleranţa , înţelegerea , comunicarea şi alte trăsături de caracter necesare unui viitor cetăţean democratic În cadrul activităţilor frontale, prin temele propuse, copiii dobândesc, tot prin intermediul jocului , cunoştinţe despre normele de comportament civilizat, existenţa unor alte culturi, popoare etc: - educarea limbajului (poveşti , poezii, creare de poveşti) - educatie pentru om şi societate (discuţii, jocuri de rol, cântece: Prietenii mei, Natura, Animalele, Aşa da, aşa nu!) -activitate artistico plastică, activitate practică : desene, picturi, colaje, modelaj etc - educatie fizică : jocuri sportive, dansuri specifice anumitor zone culturale etc Democraţia participativă în sistemul de învăţământ preşcolar presupune implicarea celor instruiţi în alegerea temelor propuse de educatoare, prin participare directă (discuţii de grup) sau indirect, prin discuţii cu părinţii preşcolarilor, profesori, reprezentanţi ai autorităţii locale, personalităţi din diverse domenii de activitate etc Aceştia pot constitui pentru copii adevărate exemple, modele comportamentale, cu o mare putere de influenţă asupra copiilor În alegerea modelelor comportamentale de orice tip se va ţine cont de: conţinutul acestora, valoarea lor emoţională, semnificaţia pe care o au pentru copii, accesibilitate, capacitatea de receptare şi experienţa de viaţă a copiilor Rudolf Steiner spunea: ,,Două cuvinte magice indică natura raporturilor copilului cu mediul său fizic înconjurător Acestea sunt: imitaţie şi exemplu ” Pentru copii, omul matur este persoana care ştie totul, care are experienţă multă, care nu greşeşte De aceea, imitarea lui îl încântă, le dă încredere, siguranţa că nu greşesc Exemplul are o mare putere de influenţă asupra copiilor datorită caracterului său intuitiv El se adresează în mod nemijlocit simţurilor copilului, îl ajută să perceapă realitatea vie, concretă De multe ori sute de cuvinte nu reuşesc să facă înţeles ceea ce un exemplu concret convinge într-o clipă 4 Obiective vizate în cadru activităţilor de educaţie pentru om şi societate Dintre cele trei categorii de obiective precizate în taxonomia lui Bloom – cognitive, afective şi senzorio-motorii – cel mai greu de definit şi de operaţionalizat sunt cele afectiv-emoţionale Pentru a se scoate în evidenţă aspectul social, esenţial în educaţia preşcolarului, se preferă denumirea de obiective socio-afective O bună definire şi operaţionalizare a obiectivelor poate determina eficienţa actului educativ în toate etapele sale: proiectare, organizare, desfăşurare şi evaluare Obiectivele cadru pentru această categorie de activitate sunt: - Cunoaşterea şi respectarea normelor de comportare în societate; educarea abilităţii de a intra în relaţie cu ceilalţi; - Educarea trăsăturilor pozitive de voinţă şi caracter şi formarea unei atitudini pozitive faţă de sine şi faţă de ceilalţi; - Cunoaşterea unor elemente de istorie, geografie, religie care definesc portretul spiritual al poporului român; Din acestea derivă cele de referinţă şi apoi cele operaţionale, care ţin cont de conţinuturi, performanţa elevului şi factorul timp OR 1: Să cunoască şi să respecte normele necesare integrării în viaţa socială, precum şi reguli de securitate personală; Exemple de comportamente: - să accepte şi să respecte regulile de convieţuire în grup; - să manifeste spirit de echipă şi să colaboreze la realizarea unei activităţi în comun; - să-şi prezinte membrii familiei, colegii, prietenii, vecinii; - să se prezinte, să se descrie; - să cunoască şi să respecte reguli referitoare la circulaţia rutieră; - să cunoască şi să aplice reguli referitoare la igiena personală; - să cunoască şi să aplice reguli privind protecţia vieţii proprii şi a celor din jur, a mediului înconjurător OR 2: Să-şi adapteze comportamentul propriu la cerinţele grupului în care trăieşte (familie, grădiniţă, societate); Exemple de comportamente: - să asculte şi să respecte alte păreri; - să înveţe să aştepte într-o situaţie dată; - să-şi cunoască responsabilităţile în microgrupul din care face parte; - să accepte şi să ofere sprijin; - să manifeste grijă şi toleranţă faţă de personae cu nevoi speciale; - să dobândească autonomie în activitatea zilnică; - să respecte normele de convieţuire în viaţa socială, OR 3: Să aprecieze în situaţii concrete unele comportamente şi atitudini în raport cu norme prestabilite şi cunoscute; Exemple de comportamente: - să-şi aprecieze propriul comportament în raport cu persoane, personaje şi situaţii cunoscute; - să-şi adapteze comportamentul la diferite situaţii; - să conştientizeze consecinţele pozitive şi negative ale actelor sale asupra sa şi a celorlalţi; OR 4: Să trăiască în relaţie cu cei din jur stări afective pozitive, să manifeste prietenie, toleranţă, armonie, concomitent cu învăţarea autocontrolului; Exemple de comportamente: - să respecte promisiunile făcute; - să manifeste dezacord faţă de atitudinile negative; - să manifeste sinceritate, încredere, curaj în raport cu sine şi cu ceilalţi; - să accepte diversitatea de opinii şi atitudini; - să aibă atitudini tolerante faţă de alte persoane care aparţin diferitelor confesiuni şi/sau categorii minoritare; OR 5: Să descrie şi să identifice elemente locale specifice ţării noastre şi zonei în care locuieşte; Exemple de comportamente: - să cunoască numele ţării de origine şi al localităţii natale; - să cunoasca adresa la care locuieşte (domiciliul); - să cunoască numele capitalei ţării noastre; - să cunoască însemnele ţării (steag, stemă, imn) şi să manifeste respect faţă de acestea; - să exprime atitudini pozitive faţă de ţară şi popor; - să descrie şi să recunoască evenimente importante tradiţionale, religioase, culturale şi istorice; - să cunoască şi să respecte tradiţiile culturale naţionale şi minoritare, să participa afectiv la sărbătorile laice şi religioase ale familiei şi ale comunităţii; - să facă distincţia dintre o zi obişnuită şi o zi de sărbătoare Aceste obiective şi modalităţile de realizare a lor nu se limitează la o singură disciplină, ele pot fi relizate pe întreg parcursul anului, la toate categoriile de activitate Un factor de reuşită în realizarea lor este apelarea la convingerea raţională, bazată pe explicarea conceptelor şi normelor de conduită, împletită cu convingerea afectivă, bazată pe intuirea sentimentelor, dar şi cu convingerea voliţională, bazată pe exersarea în acte pozitive, pe formarea deprinderilor şi obişnuinţelor BIBLIOGRAFIE Alexandru,J , (1992), Cunoaşterea copilului preşcolar, R A a Imprimeriilor Coresi, Bucureşti; Dima, S , (coord ), (1998), Copilăria-fundament al personalităţii, Ed Coresi, Bucureşti; Dumitrana, M ,(2000), Copilul, familia şi grădiniţa, Ed, Compania, Bucureşti; Chircev, A ,(1983), ,,Condiţiile formării noţiunilor, convingerilor şi atitudinilor morale în raport cu comportamentul”, în Psihologia educaţiei şi dezvoltării, Ed Academiei, Bucureşti; Grama, D , (1983), Preferinţa interpersonală, Ed Ştiinţifică, Bucureşti; Ionescu,M , Radu, I , (1995), Didactica modernă, Ed Dacia, Cluj-Napoca; Preda,V , Dumitrana, M (coord ), (2000), Programa activităţilor instructiv-educative în grădiniţa de copii şi Regulamentul învăţământului preşcolar, Editura V&I Integral, Bucureşti; Rudică, T , (1990), Maturizarea personalităţii, Ed, Junimea, Iaşi; Toma, I , (1981), ,,Particularităţi ale formării conştiinţei şi conduitei morale a copiilor”, în Modernizarea învăţământului primar, E D P , Bucureşti; Tucicov, A , (1982), ,,Educaţia morală”, în Probleme fundamentale ale pedagogiei, E D P , Bucureşti; Revista învăţământului preşcolar, nr 1-2/2000, Educaţia în anul 2000, Ed Coresi, Bucureşti: Revista învăţământului preşcolar, nr 1-2/2001, Educaţia în anul 2001, Ed Coresi, Bucureşti; Revista învăţământului preşcolar, nr 1-2/1994, Iacob, L , De la individualitate la personalitate, Verza, E , Condiţiile dezvoltării şi cunoaşterii personalităţii copilului, Ed Coresi, Bucureşti; Revista de pedagogie, nr 11/1984, Neşteanu, V , Comportamentul moral al elevilor, nr 7/1990, Pedagogia Waldorf şi educaţia preşcolară Kristen,A , Saifer,S , (1997), Educaţia şi cultivarea democraţiei, metode pentru preşcolari, E D P , Bucureşti UNIVERSITATEA DIN ORADEA FACULTATEA DE ŞTIINŢE SOCIO-UMANE CATEDRA DE ŞTIINŢE ALE EDUCAŢIEI SPECIALIZAREA P I P P SATU-MARE COORDONATE ALE EDUCAŢIEI MORAL-CIVICE ÎN ÎNVĂŢĂMÂNTUL PREŞCOLAR REFERAT – TEORIA ŞI PRACTICA EDUCAŢIEI MORAL-CIVICE PROFESOR CUC SORIN STUDENT BORTEŞ (DRĂGAN) ANTOANETA DELIA SATU-MARE, 2009 COORDONATE ALE EDUCAŢIEI MORAL-CIVICE ÎN ÎNVĂŢĂMÂNTUL PREŞCOLAR Cunoscând faptul că vârsta preşcolară este favorabilă formării deprinderilor de comportare civilizată, că acum apar şi se dezvoltă trăsăturile de voinţă şi caracter, că această vârstă este decisivă în conturarea viitoarei personalităţi a omului, am dorit să studiez şi să aprofundez această temă Trăim într-o societate în care valorile morale s-au demonetizat, în care banul dictează şi aproape orice se poate vinde şi cumpăra, în care tinerii cu greu îşi pot găsi rostul, drumul spre împlinire şi în care viaţa spirituală se deteriorează treptat De aceea îmi doresc să pot face ceva pentru generaţia de mâine, viitorii cetăţeni ai Europei unite, pentru ca drumul lor spre integrare în viaţa socială să fie mai neted Am pus în practică şi am experimentat cu succes la grupele şi clasele la care am predat această problematică, dându-i pondere diferită, în raport cu eficienţa educativă a fiecărui aspect, în funcţie de vârsta pe care o aveau copiii CUPRINS: 1 Definirea conceptelor; 2 Grădiniţa- cadru favorabil de educare moral-civică; 3 Rolul educatoarei în formarea trăsăturilor de caracter ale preşcolarilor; 4 Obiective vizate în cadrul activităţilor de educaţie pentru om şi societate; 5 Repere bibliografice 